PP-19 Bizon

PP-19 Bizon (vene keeles Пистолет Пулемет Бизон Pistolet Pulemjot Bizon 'püstolkuulipilduja piison') on Vene püstolkuulipilduja. Selle töötas 1993. aastal moonale 9×18 mm Makarov välja Ižveski relvatehase töörühm, mida juhtis Viktor Kalašnikov (Kalašnikovi automaadi leiutaja Mihhail Kalašnikovi poeg).Miller, David: Illustrated Directory of 20th Century Guns, page 336. Zenith Imprint, 2003.Kokalis, Peter: Weapons Tests And Evaluations: The Best Of Soldier Of Fortune, page 173. Paladin Press, 2001. Rühma kuulus teiste seas ka Aleksei Dragunov (Dragunovi snaiperrelva leiutaja Jevgeni Dragunovi poeg).Cutshaw, Charlie: The New World of Russian Small Arms & Ammo, page 92. Paladin Press, 1998.

Bizon konstrueeriti Venemaa siseministeeriumi nõudel ning see on mõeldud eeskätt terrorismivastase võitluse ja korrakaitseüksustele, mis vajavad lähivõitluses kiiret ja täpset relva. Prototüüpe katsetati 1995. aastal Erivarustuse Uuringute Instituudis ning kuna see oli mitme variandi seast parim, võeti Bizon 28. detsembril 1996 teenistusse.

Bizonid väljastati justiitsministeeriumi ja FSB reageerimisüksustele. Relva kasutati näiteks operatsioonides Põhja-Kaukaasia (Tšetšeenia ja Dagestani) separatistide vastu. Tänapäevaks on Bizonid suures osas asendatud PP-19 Vitjazidega, mis on Bizoni põhjal konstrueeritud. Põhiliseks murekohaks oli heelikssalve vähene töökindlus.

Kasutajad

: kohalikes eriüksustes on piiratud hulgal kasutuses Vietnamis toodetud versioon (SN9P), millel on Kagu-Aasia tingimusteks tehtud muudatusi, näiteks on Vietnami variandil Galili-taoline kaba. SN9P kasutab moona 9×19 mm Parabellum.

Vaata ka
PP-19 Vitjaz
PP-90
PP-90M1

Viited

Välislingid
Izhmash—official site
The Bizon Kalashnikov Concern's Submachine Gun – Small Arms Defense Journal
Jane's Information Group
Nazarian's Gun's Recognition Guide
Modern Firearms

Kategooria:Püstolkuulipildujad
Kategooria:Venemaa relvad